Kultur ikasketak

Kultur ikasketak kultura garaikidea aztertzen duten diziplina arteko ikerketei deitzen zaie. Ikerketa hauek kultur praktikek boterearekiko duten harremana aztertzen dute Ideologia, gizarte klase, nortasun edo generoari erreparatuz. Ikerketetan hainbat hurbilpen metodologiko erabiltzen dira semiotikaren, marxismoaren, feminismoaren edo postestrukturalismoaren ikuspegietatik. Kultur ikasketen hasierako erreferentzia nagusiak Richard Hoggart, Raymond Williams,  E. P. Thompson eta Stuart Hall dira. Stuart Hallek esango du Kultur ikasketetan mugarri handia 1964an Richard Hoggartek, Birminghamgo Unibertsitatean, Centre for Contemporary Cultural Studies (CCCS) sortu zuenekoa izan zela.Hall, Stuart (2025)[1983]: ”Kultur ikasketen formazioa” Kultur ikasketetan aritu ziren asko Ezker Berria (New Left) garatzen ari ziren aldi berean. Marxismo klasikoaren hainbat kategoria kritikatzen zituzten kulturari autonomia handiagoa onartuz, baita AEBtik zatorren eta nagusitzen ari zen kultur ereduariari ere aurre egin nahi zieten. Ildo horretan Gramsciren ekarpenak hartzen zituzten kontutan.Galfarsoro, Imanol (2012): “(Post)marxismoa, kultura eta eragiletasuna: ibilbide historiko labur bat” Kultur ikasketak Erresuma Batutik beste herrialdeetara hedatu ziren ondoren, baina,  McKenzie Warken arabera, AEBen adibidez, bilakaera despolitizatua izan zuen.Wark, McKenzie (2025)[2014]: ”GB Stuart Hall” 

 Erreferentziak 

 Bibliografia 
 Atutxa, Ibai (2025): ”Hitzaurrea. Aurkakotasun irakurketak” in Stuart Hall: Kultura, aurkakotasuna eta boterea, Iruñea, Katakrak. 
 Galfarsoro, Imanol (2012): “(Post)marxismoa, kultura eta eragiletasuna: ibilbide historiko labur bat” in Alaitz Aizpuru (et al.): Euskal Herriko pentsamenduaren gida, Bilbo, UEU. 
 Lawrence Grossberg, Cary Nelson eta Paula A. Treichler (arg.) (1992): Cultural Studies, New York, Routledge
 Hall, Stuart (2025)[1977]: ”Oinarri eta superestruktura metafora birpentsatzen” in Stuart Hall: Kultura, aurkakotasuna eta boterea, Iruñea, Katakrak. 
 Hall, Stuart (2025)[1983]: ”Kultur ikasketen formazioa” in Stuart Hall: Kultura, aurkakotasuna eta boterea, Iruñea, Katakrak. 
 Hoggart, Richard (1957): The Uses of Literacy, Chatto and Windus. 
 Thompson, E. P . (1963): The Making of the English Working Class, London, Victor Gollancz.
 Wark, McKenzie (2025)[2014]: ”GB Stuart Hall” in Stuart Hall: Kultura, aurkakotasuna eta boterea, Iruñea, Katakrak. 
 Williams, Raymond (1958): Culture and Society, Chatto and Windus.
 Williams, Raymond (1976): Keywords: A Vocabulary of Culture and Society, Croom Helm.

 Ikus, gainera 
 Teoria kritikoa
 Ezker Berria

 Kanpo estekak 
Stuart Hall eta Kultur ikasketak Basilika guneko Formaedukia podkastaren #08 saioan. (2026.01.29)

Kategoria:Ikasketa kulturalak
Kategoria:Ezker Berria
Kategoria:Gizarte zientziak
Kategoria:Antropologia
Kategoria:Soziologia